open-index/open-wikipedia-markdown huggingface dataset:
Φαξ

μικρογραφία|Φαξ Panasonic KX-F90
Το **φαξ** (, σύντμηση της λέξης *facsimile* [πανομοιότυπος]· επίσης και *telefacsimile*, από όπου προκύπτουν και οι ελληνικοί όροι: **τηλεομοιότυπο**, και **τηλεομοιοτυπία**) είναι μια τεχνολογία τηλεπικοινωνιών που χρησιμοποιείται για τη μετάδοση κειμένων, σχεδίων ή φωτογραφιών με τη χρήση ειδικών συσκευών, μέσω ενός δικτύου τηλεφωνίας σταθερής ή δορυφορικής.

Παρόλο που οι επιχειρήσεις συνήθως υποστηρίζουν κάποιου είδους επικοινωνίας μέσω φαξ, η τεχνολογία αυτή έχει δεχτεί μεγάλου είδους ανταγωνισμό από εναλλακτικές τεχνολογίες στηριζόμενες στο διαδίκτυο. Παρολ' αυτά οι συσκευές fax ακόμα διατηρούν πολλά πλεονεκτήματα.

## Το φαξ στον 21ο αιώνα
Παρόλο που οι επιχειρήσεις συνήθως διατηρούν κάποιου είδους δυνατότητα αποστολής φαξ, η τεχνολογία αντιμετωπίζει αυξημένο ανταγωνισμό από εναλλακτικές βασισμένες στο διαδίκτυο. Σε κάποιες χώρες, επειδή οι ηλεκτρονικές υπογραφές στα συμβόλαια δεν αναγνωρίζονται ακόμα από τον νόμο, αλλά αντιθέτως τα σταλμένα με φαξ συμβόλαια με αντίγραφα υπογραφών αναγνωρίζονται, οι μηχανές φαξ απολαμβάνουν συνεχή υποστήριξη από τις επιχειρήσεις. Στην Ιαπωνία, τα φαξ χρησιμοποιούνται εκτενώς λόγω πολιτισμικών και γραφημικών λόγων και είναι διαθέσιμα σε πάνω από 81% των μικρών αγορών σε όλη τη χώρα. Οι μηχανές φαξ αυτών συνήθως εκτυπώνουν το ελαφρώς σμικρυμένο περιεχόμενο του απεσταλμένου στην απόδειξη παράδοσης.

Σε πολλά εταιρικά περιβάλλοντα, οι αυτόνομες μηχανές φαξ έχουν αντικατασταθεί από εξυπηρετητές φαξ και άλλα μηχανογραφικά συστήματα, ικανά για τη λήψη και αποθήκευση εισερχόμενων φαξ ηλεκτρονικά, και στη συνέχεια τη δρομολόγησή τους σε χρήστες υπό έντυπη μορφή ή μέσω ασφαλούς, κρυπτογραφημένου email. Το πλεονέκτημα των συστημάτων αυτών είναι η μείωση του κόστους μέσω της εξάλειψης αχρείαστων εκτυπώσεων και της μείωσης του αναγκαίου αριθμού εισερχόμενων αναλογικών γραμμών τηλεφώνου για ένα δεδομένο γραφείο.

Η κάποτε διαδεδομένη μηχανή φαξ έχει αρχίσει να εξαφανίζεται επίσης από τα περιβάλλοντα μικρού γραφείου και γραφείου στο σπίτι. Πάροχοι VoIP και e-mail διαθέτουν υπηρεσίες εξυπηρετητών φαξ απομακρυσμένης πρόσβασης, οι οποίες επιτρέπουν στους χρήστες την αποστολή και λήψη φαξ χρησιμοποιώντας τους υπάρχοντες λογαριασμούς e-mail τους, χωρίς την ανάγκη ειδικού υλικού ή γραμμών φαξ. Οι προσωπικοί υπολογιστές έχουν εδώ και καιρό τη δυνατότητα διαχείρισης φαξ χρησιμοποιώντας αναλογικά μόντεμ ή ISDN, εξαλείφοντας την ανάγκη για αυτόνομες μηχανές φαξ. Αυτές οι λύσεις είναι ιδανικές για χρήστες οι οποίοι σπάνια έχουν ανάγκη φαξ.

## Παραπομπές


## Εξωτερικοί σύνδεσμοι

Κατηγορία:Τηλεπικοινωνιακός εξοπλισμός
Κατηγορία:Εξοπλισμός γραφείου
Hu

Η συντομογραφία **HU** μπορεί να αναφέρεται:
*Ουγγρικά
***Hu** (Χου) - Κινεζικό επώνυμο
Στο μουσικό συγκρότημα "Hollywood Undead"

*Δείτε επίσης: HU
HU

Τα αρχικά **HU** χρησιμοποιούνται για:

* Τον γλωσσικό κώδικα χώρας για την Ουγγαρία σύμφωνα με την κωδικοποίηση των γλωσσών κατά το πρότυπο ISO 3166-1 alpha-2.
* Το Πανεπιστήμιο Humboldt στο Βερολίνο.
* Το Πανεπιστήμιο Χαίγαζιάν (Haigazian University) στην Βήρυττο.
* Το top-level domain για την Ουγγαρία στο διαδίκτυο: .hu
Φυσικές επιστήμες

[thumb|right|310px|Οι φυσικές επιστήμες ερευνούν για να κατανοήσουν πώς ο κόσμος και το [σύμπαν γύρω μας λειτουργούν. Υπάρχουν πέντε (5) κύριες φυσικές επιστήμες: 1) Χημεία (κέντρο), 2) Αστρονομία, Γεωεπιστήμες, Φυσική και Βιολογία (δεξιόστροφα από πάνω αριστερά).]]

**Φυσικές επιστήμες** (αγγλικά: *natural science* = «επιστήμη της φύσης») είναι οι  επιστήμες που μελετούν, με σκοπό να περιγράψουν, να προβλέψουν και να κατανοήσουν τα φυσικά φαινόμενα.  Στις επιστήμες της φύσης, οι υποθέσεις πρέπει να ορίζονται επιστημονικά για να θεωρούνται επιστημονικές θεωρίες. Η εγκυρότητα, η ακρίβεια και κοινωνικοί μηχανισμοί διασφαλίζουν ποιοτικό έλεγχο, έχοντας, επίσης, ως ομότιμα κριτήρια την επαναληψιμότητα των ευρημάτων, ανάμεσα σε άλλα κριτήρια και μεθόδους που χρησιμοποιήθηκαν για το σκοπό αυτό.

Οι φυσικές επιστήμες αρχικά διαχωρίζονται στους ακόλουθους πέντε κύριους (4) κλάδους: 
# Χημεία
# Φυσική
# Βιολογία
# Αστρονομία
# Γεωεπιστήμες

Όλοι αυτοί οι κλάδοι έχουν πολλές παραπέρα υποδιαιρέσεις. Στην αναλυτική παράδοση της Δυτικής Κοινωνίας, οι εμπειρικές και ιδιαίτερα οι φυσικές επιστήμες χρησιμοποιούν εργαλεία, από προηγούμενα υπάρχουσες επιστήμες, όπως τα Μαθηματικά και τη Λογική, μετατρέποντας φυσικές πληροφορίες, μέσω μετρήσεων, σε αριθμούς - δεδομένα, από τους οποίους μπορούν να εξαχθούν πιο ξεκάθαρα συμπεράσματα για τους «φυσικούς νόμους». Η Ιστορία και οι Ανθρωπιστικές επιστήμες επίσης χρησιμοποιούν τέτοιες μεθόδους, αλλά βασίζονται περισσότερο σε ποιοτική έρευνα, και αυτό τις κάνει να αποκαλούνται μερικές φορές «μαλακές επιστήμες» (*soft sciences*), ενώ οι φυσικές επιστήμες που δίνουν έμφαση στα ποσοτικά δεδομένα, που η έρευνά τους παράγει, δοκιμάζει και επιβεβαιώνει, μέσω της επιστημονικής μεθόδου, μερικές φορές αποκαλούνται «σκληρές επιστήμες».

Οι σύγχρονες φυσικές επιστήμες επέτυχαν πιο κλασσικές προσεγγίσεις στη Φυσική Φιλοσοφία, που έχει τις ρίζες τις (κυρίως) στην Αρχαία Ελλάδα. Ο Γαλιλαίος Γαλιλέι, ο Ρενέ Ντεκάρτ, ο Σερ Φράνσις Μπέικον και ο Ισαάκ Νεύτων διαπραγματεύτηκαν τα ωφελήματα χρησιμοποιώντας προσεγγίσεις που περιείχαν περισσότερους μαθηματικούς, αλλά και πειραματικούς μεθοδικούς τρόπους. Παρόλα αυτά, φιλοσοφικές προοπτικές, εικασίες και προϋποθέσεις, συχνά παραβλέφθηκαν και παρέμειναν προαπαιτούμενα στις φυσικές επιστήμες. Συστηματική συλλογή δεδομένων, που συμπεριλαμβάνει την ερευνητική επιστήμη, επέτυχε να ενσωματωθεί, ως μεθοδολογία, στις φυσικές επιστήμες, τουλάχιστον από το 16<sup>ο</sup> αιώνα, περιγράφοντας και ταξινομώντας φυτά, ζώα, ορυκτά και άλλα.  Ακόμη και στις μέρες μας, η ιστορία των φυσικών επιστημών προτείνουν τις παρατηρησιακές περιγραφές, στοχεύοντας σε δημοφιλή ακροατήρια.

## Αναφορές, παρατηρήσεις και σημειώσεις


*
Χέρμαν Μύλερ (πολιτικός)

Ο **Χέρμαν Μύλερ** (γερμ. Hermann Müller) (* 18 Μαΐου 1876 στο Μανχάιμ της Γερμανίας, † 20 Μαρτίου 1931 στο Βερολίνο) ήταν Γερμανός σοσιαλδημοκράτης πολιτικός (SPD). Το 1920 και από το 1928 μέχρι το 1930 ήταν καγκελάριος του Γερμανικού Ράιχ.

## Βιογραφία
Ο Μύλερ ήταν γιος παραγωγού σαμπάνιας. Το 1882 πήγε στο δημοτικό σχολείο του Μανχάιμ, αργότερα σε σχολείο της Δρέσδης. Αφού τελείωσε το σχολείο, πήγε στην Φρανκφούρτη, όπου ασχολήθηκε με το εμπόριο. Αργότερα εργάσθηκε στο Μπρέσλαου. Το 1902 παντρεύτηκε την Φρίντα Τόκους († 1905). Η κόρη τους Άννα Μαρία γεννήθηκε το 1905. Από το 1899 μέχρι το 1906 ο Μύλερ ήταν συντάκτης μιας σοσιαλδημοκρατικής εφημερίδας στην πόλη Γκέρλιτς.

## Πολιτική
Το 1893 έγινε μέλος του Σοσιαλδημοκρατικού Κόμματος της Γερμανίας (SPD). Μετά από πρόταση του Αυγούστου Μπέμπελ, το 1906, έγινε μέλος του κομματικού προεδρείου. Το 1916 έγινε βουλευτής στο γερμανικό κοινοβούλιο (Ράιχσταγκ) και το 1919 ψηφίσθηκε πρόεδρος του κόμματος. Επίσης το 1919 υπήρξε μέλος της Γερμανικής Εθνοσυνέλευσης.

Από τις 21 Ιουνίου 1919 μέχρι τις 26 Μαρτίου 1920 ο Μύλερ υπήρξε υπουργός εξωτερικών της κυβέρνησης του καγκελάριου Γκούσταφ Μπάουερ. Ως υπουργός υπέγραψε την συνθήκη των Βερσαλλιών μετά τον Α' Παγκόσμιο Πόλεμο.

Στις 27 Μαρτίου του 1920 ανέλαβε για πρώτη φορά καγκελάριος του Ράιχ. Έμεινε στην θέση αυτή μέχρι τις 6 Ιουνίου.

Στις 28 Ιουνίου 1928 ο Μύλερ ξανά ψηφίσθηκε καγκελάριος μέχρι τις 27 Μαρτίου 1930 που παραιτήθηκε λόγω πολιτικών διαφορών με τους σοσιαλδημοκράτες βουλευτές, σχετικά με έναν νόμο για την ασφάλιση άνεργων. Πέθανε στις 20 Μαρτίου 1931, μετά από εγχείρηση στη χοληδόχο κύστη.

## Εξωτερικοί σύνδεσμοι
* 

Κατηγορία:Καγκελάριοι της Γερμανίας
Κατηγορία:Πολιτικοί της Δημοκρατίας της Βαϊμάρης
Κυματοσωματιδιακός δυϊσμός

[εναλλ.=|μικρογραφία|Στο [φωτοηλεκτρικό φαινόμενο, ηλεκτρόνια εκπέμπονται από την ύλη, λαμβάνοντας την απαιτούμενη ενέργεια από ηλεκτρομαγνητική ακτινοβολία.]]
Ο **κυματοσωματιδιακός δυϊσμός** είναι το κυριότερο χαρακτηριστικό της κβαντικής θεωρίας, και μία ειδοποιός διαφορά της σε σχέση με την κλασική θεώρηση της φύσης. Συνίσταται στο γεγονός ότι οι θεμελιώδεις οντότητες της φύσης παρουσιάζουν **και** κυματική **και** σωματιδιακή συμπεριφορά.

*Η αρχή του κυματοσωματιδιακού δυϊσμού της ύλης:* Όλα τα φυσικά σωματίδια έχουν και κυματική συμπεριφορά παράλληλα με τη σωματιδιακή, όχι όμως ταυτόχρονα. Οι σχέσεις που συνδέουν τα σωματιδιακά χαρακτηριστικά ενέργειας E και ορμής p με τα κυματικά της συχνότητας f και μήκους κύματος \lambda είναι οι:  f = \frac{E}{h} \text{ , } \lambda = \frac{h}{p}  είναι δηλαδή οι ίδιες με εκείνες που ισχύουν για το φως αλλά λυμένες ως προς συχνότητα και μήκος κύματος, αφού είναι τώρα η παράγωγη ιδιότητα.

Τα σωματίδια (ηλεκτρόνιο, πρωτόνιο, νετρόνιο κ.α.) στην κλασσική φυσική θεωρούνται ως "τμήματα ύλης", παρόμοια με τα μακροσκοπικά αντικείμενα (κάτι σαν την μπάλα του γκολφ αλλά πολύ μικρότερων διαστάσεων).Το κύριο χαρακτηριστικό τους είναι ότι είναι **εντοπισμένα** στο χώρο, δηλαδή μπορούμε με κάποια ακρίβεια να περιγράψουμε τις συντεταγμένες τους με 3 αριθμούς (στον τρισδιάστατο χώρο). Από την άλλη μεριά, το "κύμα" είναι μία διαταραχή ενός ελαστικού μέσου, ή ενός πεδίου, που διαδίδεται με κάποια ταχύτητα. Το πεδίο "απλώνεται" στο χώρο και για να το περιγράψουμε απαιτείται ένα ορισμένο πλήθος αριθμών *([[βαθμός ελευθερίας|βαθμοί ελευθερίας]])* για **κάθε** σημείο του χώρου. Οι δύο εικόνες, αν κριθούν με βάση τις αισθήσεις μας, είναι τελείως ασύμβατες: το κύμα και το κομμάτι ύλης που λέμε σωματίδιο φαίνονται διαφορετικά πράγματα.

Η φύση όμως δεν ακολουθεί πάντα αυτό που σε μάς "φαίνεται" φυσιολογικό. Αρχικά αποδείχθηκε ότι το φως έχει και τις δύο ιδιότητες: είναι κύμα, αλλά και σωματίδιο (φωτόνιο, Πλανκ: 1900). Αργότερα με μία τολμηρή υπόθεση ο Ντε Μπρολί απέδωσε κυματικές ιδιότητες στο ηλεκτρόνιο που περιστρέφεται γύρω από τον πυρήνα του υδρογόνου, με μήκος κύματος αντιστρόφως ανάλογο της ενέργειάς του.  

Η ανάκριση της φύσης (πείραμα) έχει αποδείξει άπειρες φορές έκτοτε ότι αυτή η θεώρηση είναι σωστή. Τα σωματίδια έχουν και κυματικές ιδιότητες (παρουσιάζουν κυματική συμπεριφορά, για παράδειγμα συμβολή και περίθλαση) και τα κύματα έχουν και σωματιδιακές (συμπεριφέρονται σαν ρεύμα σωματιδίων, ιδίως κατά την εκπομπή και την απορρόφησή τους). Σε κάποια φαινόμενα εκδηλώνεται η κυματική φύση ενός σωματιδίου, ενώ σε κάποια άλλα εκδηλώνεται η σωματιδιακή του φύση. Η διαφορά με την κλασική θεώρηση του κύματος, στην περίπτωση που ένα σωματίδιο εκδηλώνει την κυματική του φύση, είναι ότι δεν πρόκειται για υλικό κύμα αλλά για κύμα πιθανότητας.

Οι δύο φύσεις αυτές είναι συμπληρωματικές. Η μία δεν αναιρεί την άλλη.

## Παραπομπές


## Εξωτερικοί σύνδεσμοι
* 

Κατηγορία:Κβαντική μηχανική
Κατηγορία:Διχοτομίες
Γιόζεφ Βιρτ

Ο **Καρλ Γιόζεφ Βιρτ** (γερμανική γλώσσα: *Karl Joseph Wirth*, Φράιμπουρκ, 6 Σεπτεμβρίου 1879 - Φράιμπουρκ, 3 Ιανουαρίου 1956) ήταν Γερμανός συντηρητικός πολιτικός. Από τις 10 Μαΐου 1921 μέχρι τις 14 Νοεμβρίου 1922 ήταν καγκελάριος του Γερμανικού Ράιχ. 

## Πολιτική δραστηριότητα
Αφού τέλειωσε τις σπουδές του (Οικονομικά και Μαθηματικά) έγινε το 1908 διευθυντής σχολείου δευτεροβάθμιας εκπαίδευσης. Το 1913 έγινε βουλευτής στην κρατιδιακή βουλή της Βάδης. Το 1914 ψηφίστηκε βουλευτής του κεντρώου κόμματος (*Zentrumspartei*) στο Ράιχσταγκ.

Το 1918 έγινε υπουργός οικονομικών της Βάδης. Μετά την δολοφονία του προκατόχου του κλήθηκε να αναλάβει το Υπουργείο Οικονομικών του Ράιχ.

Από το 1921 μέχρι το 1922 ήταν καγκελάριος. Η κυβέρνηση του ακολούθησε την πολιτική της εκπλήρωσης (*Erfüllungspolitik*): είχε σκοπό να πείσει τις νικητήριες δυνάμεις του Α' Παγκοσμίου Πολέμου ότι η Δημοκρατία της Βαϊμάρης δεν ήταν οικονομικά σε θέση να εκπληρώσει όσα της επέβαλλαν με τη συνθήκη των Βερσαλλιών. Για να πετύχει τον σκοπό αυτό ο Βιρτ προσπάθησε με κάθε τρόπο να εκπληρώσει τις υπερβολικές επανορθωτικές αποζημιώσεις πιστεύοντας ότι η κατάρρευση της γερμανικής οικονομίας θα πείσει τους σύμμαχους. Ως καγκελάριος υπέγραψε με τον Βάλτερ Ράτεναου στις 16 Απριλίου 1922 την συνθήκη του Ραπάλλο.

Από το 1929 μέχρι το 1930 ήταν Υπουργός των Κατεχομένων και από το 1930 μέχρι το 1931 ήταν Υπουργός Εσωτερικών. Κατά την περίοδο του Τρίτου Ράιχ έζησε στην Ελβετία.

Έγινε διάσημος με τον λόγο που έβγαλε μπροστά στο Ράιχσταγκ το 1922, μετά το φόνο του Ράτεναου. ("Ο εχθρός βρίσκεται δεξιά!")

Μετά τον Β' Παγκόσμιο Πόλεμο ίδρυσε το κόμμα *Bund der Deutschen*, το οποίο υποστήριζε την ουδετερότητα της Γερμανίας. 

## Παραπομπές


## Εξωτερικοί σύνδεσμοι
* 

Κατηγορία:Καγκελάριοι της Γερμανίας
Κατηγορία:Κάτοχοι του Βραβείου Ειρήνης Λένιν
Κατηγορία:Πολιτικοί της Δημοκρατίας της Βαϊμάρης
Κατηγορία:Υπουργοί οικονομικών της Γερμανίας
Κατηγορία:Γερμανοί νομπελίστες
Γκούσταφ Μπάουερ

Ο **Γκούσταφ Μπάουερ** (γερμ. *Gustav Bauer*) (* 6 Ιανουαρίου 1870 στο Νταρκέμεν της (Πρωσίας), † 16 Σεπτεμβρίου 1944 στο Βερολίνο) ήταν Γερμανός σοσιαλδημοκράτης πολιτικός (SPD). Από τις 21 Ιουνίου 1919 μέχρι τις 26 Μαρτίου 1920 ήταν καγκελάριος του Γερμανικού Ράιχ.

## Πολιτική δραστηριότητα
Ο Μπάουερ, γιος δικαστικού κλητήρα, ιδρύει το 1895 ως γραφειακός υπάλληλος τον Σύνδεσμο Γραφειακών Υπαλλήλων, του οποίου μένει πρόεδρος μέχρι το 1908. Από το 1908 μέχρι το 1918 ο Μπάουερ είναι αντιπρόεδρος της Γενικής Επιτροπής των Συνδικάτων της Γερμανίας. Παράλληλα ψηφίζεται το 1912 βουλευτής του Ράιχσταγκ, που θα μείνει μέχρι το 1928.

Ο καγκελάριος Μαξ φον Μπάντεν τον καλεί τον Οκτώβριο του 1918 να αναλάβει τα καθήκοντα του υφυπουργού εργασίας. Το 1919 τον καλεί ο καγκελάριος της Δημοκρατίας της Βαϊμάρης Σάιντεμαν να αναλάβει το υπουργείο εργασίας. Αφού ο Σάιντεμαν παραιτείται τον Ιούνιο του 1919, ο Μπάουερ αναλαμβάνει ο ίδιος την καγκελαρία της κυβέρνησης που θα υποχρεωθεί να υπογράψει την συνθήκη των Βερσαλλιών. Το 1920, μετά το πραξικόπηµα του Καπ, παραιτείται επειδή χάνει , όπως και ο υπουργός αμύνης Γκούσταφ Νόσκε, την εμπιστοσύνη του κόμματός του (SPD) και των συνδικάτων.

To 1921 είναι μέλος των κυβερνήσεων Μύλερ και Βιρτ σαν αντικαγκελάριος. Το 1925 αποκλείεται από το κόμμα με αφορμή ένα σκάνδαλο διαφθοράς. Αργότερα όμως αθωώνεται.

Ο Γκούσταφ Μπάουερ ήταν παντρεμένος με την Χέντβιχ Μοκ. Ο τάφος του βρίσκεται στο Γκλίνικε/Νόρντμπαν, λίγο έξω από τα βόρεια σύνορα του Βερολίνου.

## Παραπομπές


## Εξωτερικοί σύνδεσμοι
* 

*Το περιεχόμενο του άρθρου βασίζεται στο αντίστοιχο άρθρο της γερμανικής βικιπαίδειας.*

Κατηγορία:Καγκελάριοι της Γερμανίας
Κατηγορία:Πολιτικοί της Δημοκρατίας της Βαϊμάρης
Χάτζι Μοχάμεντ Αμίν αλ Χουσέινι

Ο **Χάτζι Μοχάμεντ Αμίν αλ Χουσέινι** (* 1893 στην Ιερουσαλήμ; 1974 στη Βηρυτό), ήταν μουσουλμάνος θρησκευτικός ηγέτης και φιλοναζιστης Παλαιστίνιος εθνικιστής. Κατάγονταν από αρχοντική οικογένεια της Ιερουσαλήμ. 

Ήταν γνωστός ως γενικός μουφτής της Ιερουσαλήμ, παρόλο που δεν κατείχε τον επίσημο τίτλο. Το σημαντικότερο του αξίωμα, εκτός του *μουφτή της Ιερουσαλήμ* ήταν του *Προέδρου του ανώτατου Ισλαμικού Συμβουλίου*.

Έπαιξε σημαντικό ρόλο στην αραβική αντίσταση κατά των σιωνιστικών στόχων στην Παλαιστίνη, όπως και στην επιστράτευση Βόσνιων μωαμεθανών εθελοντών για την γερμανική Βέρμαχτ κατά την διάρκεια του Β' Παγκοσμίου Πολέμου. Ανέπτυξε καλές σχέσεις στον ηγετικό κύκλο των Ναζί και έγινε μέλος των SS. Τους υποστήριξε με ραδιοφωνικές εκπομπές και κατά το τέλος του πολέμου με την επιστράτευση εθελοντών. Μετά τον πόλεμο καταζητούνταν σε πολλές ευρωπαϊκές χώρες ως εγκληματίας πολέμου, αλλά έμεινε στην Αίγυπτο, όπου του παραχωρήθηκε άσυλο. Από εκεί συνέχισε την δραστηριότητά του.

## Παραπομπές

Κατηγορία:Θρησκευτικοί ηγέτες
Κατηγορία:Μουφτήδες
Κατηγορία:Παλαιστίνιοι
Ορθοδοντική

[thumb|right|Τα [σιδεράκια είναι η πιο γνωστή εφαρμογή της ορθοδοντικής]]
**Ορθοδοντική** είναι η ειδικότητα της οδοντιατρικής που ασχολείται με τη διάγνωση, την πρόληψη και τη θεραπεία ανωμαλιών του προσώπου και του στόματος που προκαλούνται από στραβά, συνωστισμένα ή προέχοντα δόντια ή από γνάθους που δεν ταιριάζουν αρμονικά μεταξύ τους. Ορθοδοντικός είναι ο οδοντίατρος που ασκεί αποκλειστικά την ορθοδοντική, στην οποία ειδικεύθηκε σε αναγνωρισμένο πρόγραμμα για 3 τουλάχιστον χρόνια.

## Δυσκολίες
Πρώτα από όλα, τα στραβά, συνωστισμένα δόντια είναι δύσκολο να καθαριστούν σωστά με αποτέλεσμα να αυξάνεται ο κίνδυνος τερηδόνας και σφραγισμάτων. Δεύτερον, δόντια και γνάθοι που δεν ταιριάζουν αρμονικά μεταξύ τους δεν επιτρέπουν στο άτομο να δαγκώνει με τρόπο σωστό και λειτουργικό με αποτέλεσμα τα δόντια και το οστό που τα συγκρατεί να εμφανίσουν βλάβες. Αργά ή γρήγορα αυτό μπορεί να οδηγήσει σε απώλεια των δοντιών αυτών. Τρίτον, τα στραβά δόντια ή γνάθοι μπορούν να προκαλέσουν ερεθισμό των ούλων και τελικά να οδηγήσουν σε ουλίτιδα ή άλλα περιοδοντικά προβλήματα. 

Χάρη στις τεχνολογικές εξελίξεις της ορθοδοντικής τα τελευταία χρόνια, οποιαδήποτε ηλικία είναι πλέον κατάλληλη για ορθοδοντική. Η πιο κατάλληλη ηλικία για την πρώτη επίσκεψη στον ορθοδοντικό είναι η ηλικία των 7 ετών. Ο ορθοδοντικός θα κρίνει αν η θεραπεία είναι καλύτερο να ξεκινήσει αμέσως ή να αναβληθεί για αργότερα. Η πλειοψηφία των ασθενών είναι έτοιμοι να ξεκινήσουν ορθοδοντική θεραπεία μεταξύ 7 και 12 ετών.

Κατηγορία:Οδοντοτεχνική
Κατηγορία:Κοσμητική
Κατηγορία:Οδοντιατρική
Αθηνά (αποσαφήνιση)

Το όνομα **Αθηνά** μπορεί να αναφέρεται

* Στη θεά Αθηνά της ελληνικής μυθολογίας
* Στο γυναικείο όνομα Αθηνά (όνομα)
* Στο περιοδικό Αθηνά (περιοδικό)
* Στην εφημερίδα Αθηνά (εφημερίδα), που εξέδωσε ο Εμμανουήλ Αντωνιάδης από το 1832 μέχρι το 1864
* Στα παρακάτω αγάλματα της θεάς Αθηνάς:
** Αθηνά Παρθένος
** Αθηνά της Λήμνου
* Στο αρχαίο αττικό ανάγλυφο Αθηνά προ στήλης
* Στον αρχαιολογικό χώρο του ναού της Αθηνάς Αλέας, που πήρε το όνομά του από τοπικό προσωνύμιο της θεάς Αθηνάς, στην Τεγέα της Αρκαδίας.
* Στο Αθηνά (βρίκιο), πλοίο του ελληνικού πολεμικού ναυτικού (1829–1879)

## Αναφορές


Κατηγορία:Αποσαφηνίσεις ονομάτων
Κατηγορία:Αθηνά
Νετρίνο

thumb|Νετρίνο
Το **νετρίνο** είναι ένα αφόρτιστο και πολύ ελαφρύ σωματίδιο, του οποίου η ύπαρξη προτάθηκε από τον αυστριακό φυσικό Βόλφγκανγκ Πάουλι, ώστε να ισχύει η αρχή διατήρησης της ορμής και της ενέργειας στη ραδιενεργή εκπομπή ηλεκτρονίων από τον ατομικό πυρήνα, τη λεγόμενη β διάσπαση. 

## Παρατήρηση
Τα νετρίνα παρατηρήθηκαν δεκαετίες μετά την πρόταση του Πάουλι. Πρόκειται για σωματίδια που αλληλεπιδρούν ασθενώς με την ύλη, συνεπώς είναι πολύ δύσκολο να παρατηρηθούν. Για το λόγο αυτό χρησιμοποιούνται ειδικές πειραματικές διατάξεις, γνωστές ως "τηλεσκόπια νετρίνων", τοποθετημένες βαθιά μέσα σε εγκαταλειμμένα ορυχεία ή στον πυθμένα της θάλασσας, προκειμένου να μην επηρεάζονται από την κοσμική ακτινοβολία· καθώς τα νετρίνα δύσκολα εντοπίζονται, απαιτείται μια τέτοιου είδους "μόνωση" από άλλες αλληλεπιδράσεις, αλλά και το μεγάλο μέγεθος της πειραματικής διάταξης.

## Είδη νετρίνων
Σήμερα μετά τα τελευταία πειράματα έχει αποδειχθεί ότι υπάρχουν τριών ειδών ή όπως λέγεται "γεύσεων" νετρίνα. Η ενέργειά τους κυμαίνεται ανάλογα από μερικά ηλεκτρονιοβόλτ (eV) έως μερικά MeV. Οι τρεις τύποι νετρίνων διαφέρουν μεταξύ τους. Για παράδειγμα, όταν τα αντιμιόνο αλληλεπιδρούν με κάποιο στόχο θα παράγουν πάντα μιόνια και ποτέ ταυ λεπτόνια ή ηλεκτρόνια. Στις αλληλεπιδράσεις σωματιδίων, αν και τα ηλεκτρόνια και τα νετρίνα ηλεκτρονίων μπορούν να δημιουργούνται και να καταστρέφονται, το άθροισμα του αριθμού των ηλεκτρονίων και των νετρίνων των ηλεκτρονίων, διατηρείται σταθερό. Το γεγονός αυτό μας έχει οδηγήσει στη διαίρεση των λεπτονίων σε τρεις οικογένειες, που η καθεμιά περιλαμβάνει ένα φορτισμένο λεπτόνιο και το αντίστοιχό του νετρίνο.

## Το πείραμα και η διάψευσή του
Το 2011, το πείραμα "OPERA" (Oscillation Project with Emulsion-tRacking Apparatus), με ανιχνευτή ο οποίος βρίσκεται εγκατεστημένος κάτω από την οροσειρά Γκραν Σάσσο στην Ιταλία για να "μετρά" τα νετρίνο που διαφεύγουν από το CERN, ανακοίνωσε ότι οι χειριστές του ανιχνευτή μέτρησαν χρόνο άφιξης των νετρίνο τέτοιο που αντιστοιχεί σε ταχύτητά τους ελαφρά μεγαλύτερη αυτής του φωτός κατά 0,0024%. Αν αυτό ήταν αλήθεια θα ήταν αντίθετο με τη θεωρία της σχετικότητας και οι ερευνητές του "OPERA" κάλεσαν άλλες ομάδες να ελέγξουν τις μετρήσεις. Τον Μάρτιο του 2012 το πείραμα "ICARUS" ανακοίνωσε ότι μέτρησε την ταχύτητα των νετρίνων να είναι ίδια με την ταχύτητα του φωτός και δεν επιβεβαίωσε τις μετρήσεις του πειράματος "OPERA"

## Παραπομπές


## Εξωτερικοί σύνδεσμοι

Κατηγορία:Στοιχειώδη σωμάτια
Κατηγορία:Λεπτόνια
Βίλχελμ Κούνο

Ο **Βίλχελμ Κούνο** (*Wilhelm Cuno*, Ζουλ 2 Ιουλίου 1876 – Άουμυλε 3 Ιανουαρίου 1933) ήταν Γερμανός πολιτικός. Από τον Νοέμβριο του 1922 μέχρι τον Αύγουστο του 1923 ήταν καγκελάριος του Γερμανικού Ράιχ.

Δεν ήταν μέλος πολιτικού κόμματος. Πολλά μέλη της κυβέρνησής του αντιπροσώπευαν τα συμφέροντα της γερμανικής οικονομίας.

Τέλη του 1922, γαλλο-βελγικά στρατεύματα καταλαμβάνουν την βιομηχανική περιοχή του Ρουρ στην δυτική Γερμανία. Με τον τρόπο αυτό θέλουν οι νικητήριες δυνάμεις του Α΄ Παγκοσμίου Πολέμου να εξασφαλίσουν την πληρωμή των υπερβολικών επανορθώσεων, όπως ορίζει η Συνθήκη των Βερσαλλιών.

Ο Κούνο υποστηρίζει την τακτική της «παθητικής αντίστασης». Σχεδιάζει οι εργάτες της περιοχής του Ρουρ να πληρωθούν από το γερμανικό κράτος για να μη δουλέψουν. Παράλληλα όμως η υπερβολική εκτύπωση χαρτονομισμάτων οδηγεί σε υψηλότατο βαθμό πληθωρισμού και το μάρκο χάνει την αξία του. Έτσι η τακτική αυτή της «παθητικής αντίστασης» έχει ως επακόλουθο μια πολύ σοβαρή κρίση για την γερμανική οικονομία, σε βαθμό που χάνονται καταθέσεις, μισθοί, συντάξεις και επενδύσεις.

Όταν η πλειοψηφία του Ράιχσταγκ ζητά νέα κυβέρνηση, ο Κούνο παραιτείται στις 12 Αυγούστου 1923.

## Παραπομπές


## Εξωτερικοί σύνδεσμοι
* 

Κατηγορία:Καγκελάριοι της Γερμανίας
Κατηγορία:Πολιτικοί της Δημοκρατίας της Βαϊμάρης
Στήβεν Σόντερς

Ο **Στήβεν Σόντερς** ή **Στίβεν Σόντερς** (αγγλικά: Stephen Saunders, 26 Ιουλίου 1947 - 8 Ιουνίου 2000) ήταν Άγγλος στρατιωτικός και διπλωμάτης, θύμα τρομοκρατικής επίθεσης στην Αθήνα.

Έλαβε τον βαθμό του ταξιάρχου και υπηρέτησε μεταξύ άλλων ως στρατιωτικός ακόλουθος της Πρεσβείας του Ηνωμένου Βασιλείου στην Αθήνα.

Στις 8 Ιουνίου 2000 στο Ψυχικό δύο μέλη της τρομοκρατικής οργάνωσης 17 Νοέμβρη, πάνω σε μια μοτοσικλέτα, πλησίασαν το αυτοκίνητο του Σόντερς και τον πυροβόλησαν τέσσερις φορές, πλήττωντας την κοιλιακή χώρα. Μεταφέρθηκε στο νοσοκομείο Ερυθρός Σταυρός όπου χειρουργήθηκε χωρίς να καταφέρει να επιβιώσει.

Υπήρξε το τελευταίο θύμα μέχρι την εξάρθρωση της οργάνωσης το 2002. Η οργάνωση ανέλαβε την ευθύνη της επίθεσης, τονίζοντας ότι προχώρησε στο χτύπημα λόγω του ρόλου του Βρετανού στρατιωτικού στο Κόσοβο, καθώς και λόγω της αγγλικής πολιτικής κατά την επέμβαση του ΝΑΤΟ στη Γιουγκοσλαβία το 1999.

Το σχολείο της "Αγίας Αικατερίνης" της βρετανικής πρεσβείας στην Ελλάδα, απονέμει βραβείο αριστείας σε μαθητές του σχολείου προς τιμήν του διπλωμάτη με την ονομασία *"Stephen Saunders Award for Good Citizenship"*.

## Παραπομπές


## Πηγές
* British diplomat shot dead in Athens, BBC News, 8 Ιουνίου 2000.

## Δείτε επίσης
* Σχέσεις Ελλάδας και Ηνωμένου Βασιλείου

Κατηγορία:Βρετανοί στρατιωτικοί
Κατηγορία:Βρετανοί διπλωμάτες
Κατηγορία:Ελληνοβρετανικές σχέσεις
Κατηγορία:Βρετανοί θύματα τρομοκρατικών ενεργειών
Κατηγορία:Θύματα της Ε.Ο. 17Ν
Ουίλιαμ Πάτρικ Χίτλερ

Ο **Ουίλιαμ Πάτρικ Χίτλερ** (μεταγενέστερο επώνυμο **Στούαρτ-Χιούστον**) (12 Μαρτίου 1911, Λίβερπουλ, Ηνωμένο Βασίλειο - 14 Ιουλίου 1987, Λονγκ Άιλαντ, Νέα Υόρκη, ΗΠΑ) ήταν ανιψιός του Αδόλφου Χίτλερ.

## Βιογραφία
Ο γιος του Αλόις Χίτλερ του νεότερου και της Ιρλανδής Μπρίτζετ Ντάουλινγκ (*Bridget Dowling*) γεννήθηκε στο Λίβερπουλ του Ηνωμένου Βασιλείου. Ο πατέρας του εγκατέλειψε σύντομα την οικογένεια και επέστρεψε στη Γερμανία. Ο Αλόις ξαναπαντρεύτηκε, προσπάθησε όμως γύρω στο 1925 να αναπτύξει γραπτώς ξανά σχέση με την Μπρίτζετ και τον γιο του. Την παρακάλεσε να στείλει τον Ουίλιαμ Πάτρικ στη Γερμανία και η Μπρίτζετ τελικά συμφώνησε. Στην ηλικία των 18, ο Γουίλιαμ Πάτρικ Χίτλερ πήγε για πρώτη στη Γερμανία για να επισκεφτεί τον πατέρα του. 

Αφού το 1933 ο θείος του, Αδόλφος Χίτλερ, έγινε καγκελάριος της Ναζιστικής Γερμανίας, ο Ουίλιαμ Πάτρικ μετέβη στη χώρα, ελπίζοντας να τον βοηθήσει. Ο Αδόλφος όμως δεν ήταν καθόλου ευχαριστημένος με τον ερχομό του ανιψιού του, αφού προσπαθούσε με κάθε τρόπο εδώ και χρόνια να εξαφανίσει κάθε ίχνος της καταγωγής του (αργότερα κατέστρεψε το χωριό των γονέων του γι' αυτό τον λόγο). Παρόλ' αυτά φρόντισε να βρει θέση εργασίας για τον ανιψιό του. Στην αρχή ο Ουίλιαμ Πάτρικ δούλευε σε τράπεζα, αργότερα στην Opel. Δεν ήταν όμως ευτυχισμένος με τη ζωή του στη Γερμανία. Όταν ο θείος του το 1938 του πρότεινε να αφήσει τη βρετανική υποκοότητα και να πάρει τη γερμανική, για καλύτερες θέσεις εργασίας, υποψιάστηκε παγίδα. Πανικοβλημένος εγκατέλειψε τη Γερμανία και επέστρεψε στο Λονδίνο, όπου έγραψε άρθρο για το περιοδικό *Look* με τίτλο "Γιατί μισώ τον θείο μου" (Why I hate my uncle).

Όταν, το 1939, ξέσπασε ο Β' Παγκόσμιος Πόλεμος, ο Ουίλιαμ Πάτρικ βρισκόταν με τη μητέρα του στις ΗΠΑ, όπου έμεινε οριστικά. Από το 1944 μέχρι το 1947 υπηρέτησε στο πολεμικό ναυτικό των Ηνωμένων Πολιτειών. Το 1947 παντρεύτηκε τη Φύλις (γενν. 1925), με την οποία είχε τέσσερα παιδιά: τον Αλεξάντερ Άντολφ (γενν. 1949), τον Λούις (γενν. 1951), τον Χάουαρντ (1957-1989) και τον Μπράιαν (γενν. 1965). Οι γιοι του Ουίλιαμ Πάτρικ είναι ανύπαντροι και δεν έχουν παιδιά.

## Βιβλιογραφία
* Gardner, David: *The last of the Hitlers*, Worcester, BMM, 2001. - VIII, 197 S. : Ill. ISBN 0-9541544-0-1

## Εξωτερικοί σύνδεσμοι
* Getting to know the Hitlers  from the *Daily Telegraph*.
* Author talks about 'the Last of the Hitlers' CNN interview.
* The Last of the Hitlers by David Gardiner.

## Αναφορές


Πατρικ Χιτλερ
Πατρικ Χιτλερ
Πατρικ Χιτλερ
Κωνσταντίνος Τάττης

Ο **Κωνσταντίνος Παναγιώτου Τάττης** (Βυθικούκι Κορυτσάς, 1 Ιουνίου 1787 - 24 Ιουλίου 1864) ήταν Έλληνας έμπορος, μέλος της Φιλικής εταιρείας και προύχοντας της ελληνικής κοινότητας στην Θεσσαλονίκη.
## Βιογραφία
Γεννήθηκε την 1η Ιουνίου του 1787 στο Βυθικούκι του νομού Κορυτσάς. Ασχολήθηκε με την οικογενειακή του επιχείρηση που ασχολούνταν με το εμπόριο του καπνού. Η φύση της εργασίας, του επέβαλε διαρκή επαγγελματικά ταξίδια στην Ήπειρο, στην Μακεδονία και στην Θράκη,όπου είχε την δυνατότητα της επικοινωνίας με όλα τα σημαίνοντα πρόσωπα του ελληνικού στοιχείου στις προαναφερθείσες περιοχές. Το γεγονός αυτό τον έκανε πολύτιμο στο έργο του συντονισμού αλλά και της διάδοσης των ιδεών της Φιλικής εταιρείας, στην οποία μυήθηκε. 

Στις 26 Φεβρουαρίου 1815, παντρεύτηκε την Αικατερίνη Καυταντζόγλου, η οποία ήταν κόρη του Ιωάννη Πούλιου Καυταντζόγλου, από την οποία και απέκτησε δυο αγόρια, τον Στέφανο και τον Ιωάννη. Κατά την επανάσταση του 1821, βρισκόταν στις Σέρρες, όπου και συνελήφθη, βασανίσθηκε και φυλακίσθηκε από τους Οθωμανούς. Όταν μετά από χρόνια κατάφερε να αφεθεί ελεύθερος δωροδοκώντας τις τοπικές οθωμανικές αρχές, εγκαταστάθηκε οριστικά στην Θεσσαλονίκη το 1832. 

Στην Θεσσαλονίκη συνέχισε να ασχολείται με το εμπόριο του καπνού, από το οποίο και κέρδισε αρκετά ώστε να αγοράσει αρκετά ακίνητα στο κέντρο της Θεσσαλονίκης και να καταστεί σημαντικός οικονομικός παράγοντας με μεγάλη κοινωνική προσφορά στην ελληνική κοινότητα της πόλης. Πέθανε στις 24 Ιουλίου του 1864.
## Παραπομπές


Κατηγορία:Έλληνες μέλη της Φιλικής Εταιρείας
Κατηγορία:Έλληνες πρόκριτοι
Κατηγορία:Έλληνες επιχειρηματίες
Χίτλερ (αποσαφήνιση)

**Χίτλερ** είναι το επώνυμο των
* Αδόλφος Χίτλερ, εθνικοσοσιαλιστής πολιτικός, δικτάτορας
* Ουίλιαμ Πάτρικ Χίτλερ, πωλητής αυτοκινήτων, ανιψιός του Αδόλφου Χίτλερ
* Κλάρα Χίτλερ, μητέρα του Αδόλφου Χίτλερ
Ερμής

Το όνομα **Ερμής** μπορεί να αναφέρεται σε ένα από τα παρακάτω:

* Ερμής (πλανήτης), ο κοντινότερος στον ήλιο, πλανήτης του ηλιακού συστήματος.

## Μυθολογία
* Ερμής (μυθολογία), μια από τις κύριες θεότητες των αρχαίων Ελλήνων, προστάτης του εμπορίου.
* Ερμής ο Τρισμέγιστος, εξελληνισμένη αιγυπτιακή θεότητα, προστάτη της αλχημείας και της αστρολογίας.

## Αθλητικοί σύλλογοι
* Ερμής Αγιάς Λάρισας
* Ερμής Αλεξανδρούπολης: *ανενεργό σωματείο*
* Ερμής Αμυνταίου
* Ερμής Αραδίππου: κυπριακή ποδοσφαιρική ομάδα
* Ερμής Αργυρούπολης
* Ερμής Ασβεστόπετρας
* Ερμής Δράμας
* Ερμής Δροσάτου Κέρκυρας: *ανενεργό σωματείο*
* Ερμής Εξοχής
* Ερμής Ζωνιανών
* Ερμής Ηγουμενίτσας
* Ερμής Ιλίου
* Ερμής Καλαμαριάς
* Ερμής Καλαμάτας
* Ερμής Καναλίου
* Ερμής Κάστρου: *ανενεργό σωματείο*
* Ερμής Κάτω Πολεμιδιών: κυπριακό αθλητικό σωματείο
* Ερμής Κεραματών Άρτας
* Ερμής Κέρκυρας
* Ερμής Κιβερίου
* Ερμής Κορυδαλλού
* Ερμής Λαγκαδά
* Ερμής Μάνδρας
* Ερμής Μελιγούς
* Ερμής Μελισσίων
* Ερμής Μηχανιώνας
* Ερμής Μόντρεαλ
* Ερμής Νέας Ποτίδαιας
* Ερμής Νίκαιας-Αγ. Ιωάννη Ρέντη
* Ερμής Οχυρού
* Ερμής Παμφίλων
* Ερμής Πατρών
* Ερμής Πειραιά
* Ερμής Περάματος
* Ερμής Πηλίου
* Ερμής Πλατανορεύματος
* Ερμής Πλατάνου
* Ερμής Σύρου
* Ερμής Σχηματαρίου
* Ερμής Τερπύλλου
* Ερμής Τριλόφου

## Εκδοτικός οίκος
*Ερμής (εκδόσεις): Εκδοτική Ερμής ΕΠΕ

## Άλλες χρήσεις
* Ερμής (ελληνικό γραμματόσημο), το πρώτο ελληνικό γραμματόσημο (1861), που απεικόνιζε την κεφαλή του θεού Ερμή.

Κατηγορία:Αποσαφηνίσεις ονομάτων
Πήτερ Ουσπένσκι

Ο **Πήτερ Ουσπένσκι** (πραγματικό όνομα: Πιοτρ Ντεμιάνοβιτς Ουσπένσκι ή Πιοτρ Δαμιάνοβιτς Ουσπένσκι,ρωσ.: *Пётр Демьянович Успенский*, Μόσχα, 17 Μαρτίου 1878 – Σάρρεϋ, 2 Οκτωβρίου 1947) ήταν Ρώσος μαθηματικός και φιλόσοφος, που κινήθηκε κυρίως στο χώρο του εσωτερισμού και της ψυχολογίας.

## Διδασκαλία
Όταν ο Ουσπένσκυ απομακρύνθηκε από τον Γκουρτζίεφ, δίδαξε τον «τέταρτο δρόμο», όπως τον είχε κατανοήσει, στις δικές του ανεξάρτητες ομάδες.

Ο Γκουρτζίεφ πρότεινε ότι υπάρχουν τρεις τρόποι ανάπτυξης του εαυτού μας, γνωστοί ως εσωτερικοί κύκλοι. Αυτοί είναι ο *τρόπος του φακίρη* που ασχολείται με το φυσικό σώμα, ο *τρόπος του μοναχού* που σχετίζεται με τα συναισθήματα και ο *τρόπος του γιόγκι* που ασχολείται με τον νου. Το κοινό στοιχείο και στους τρεις τρόπους είναι ότι προϋποθέτουν αφοσίωση, απομάκρυνση από τον κόσμο. Σύμφωνα με τον Γκουρτζίεφ υπάρχει ένας *τέταρτος τρόπος*, όπου δεν απαιτεί από τους ακολούθους του να εγκαταλείψουν τον κόσμο: η εργασία της αυτο-ανάπτυξης μπορεί να γίνει μέσα στην καθημερινή ζωή. Ο Γκουρτζίεφ είχε αποκάλεσει το σύστημα αυτό ως Σχολή του τέταρτου δρόμου και σε αυτό ένας μαθαίνει να εργάζεται σε αρμονία με το φυσικό του σώμα, τα συναισθήματά του και τον νου του. Ο Ουσπένσκυ επέλεξε αυτή την ιδέα και πάνω σε αυτή τη γραμμή οικοδόμησε τη Σχολή του. 

Ο Ουσπένσκυ έκανε τη χρήση του όρου «τέταρτος δρόμος» κεντρικό σημείο της διδασκαλίας των ιδεών του Γκουρτζίεφ. Επικεντρώθηκε σημαντικά στις Σχολές του *Τέταρτου Δρόμου* και στην ύπαρξή τους σε όλη τη ζωή του. Μεταξύ των μαθητών του είναι ο Ρόντνεϋ Κόλιν, ο Μώρις Νίκολ, ο Ρόμπερτ Σ. ντε Ροπ, ο Κένεθ Γουόλκερ, ο Ρενέδιος Βάρο και ο δρ. Φράνσις Ρόουλς.

## Συγγραφικό έργο
Συνέγραψε βιβλία, εκθέτοντας σε αυτά τις απόψεις του, ενώ έγινε επίσης γνωστός ως ο άνθρωπος, που δημοσίευσε τα πρώιμα έργα του Ελληνο-αρμένιου εσωτεριστή φιλόσοφου Γεωργίου Γκουρτζίεφ. Ο Ουσπένσκι μελέτησε πλήρως και απευθείας το σύστημα Γκουρτζίεφ υπό την ίδια την επίβλεψη του Γκουρτζίεφ για μια περίοδο δέκα ετών, από το 1915 έως το 1924. Το βιβλίο του *Αναζητώντας τον κόσμο του θαυμαστού* είναι μια εξιστόρηση, του τι έμαθε από τον Γκουρτζίεφ κατά τη διάρκεια αυτών των ετών.

### Έργα
* Ένα νέο πρότυπο του Σύμπαντος
* Αναζητώντας τον κόσμο του θαυμαστού
* Το τρίτο Όργανο. (Αναφέρεται στο *Όργανον* του Αριστοτέλη και το *Νέο Όργανο* του Φρ. Μπέικον).
* Ο τέταρτος δρόμος.
* Η κοσμολογία της εξελικτικής δυνατότητας του ανθρώπου.
* Η παράξενη ζωή του Ιβάν Οσόκιν.
* Χριστιανισμός και Νέα Διαθήκη.
* Αρχείο συναντήσεων.
* Γράμματα από τη Ρωσία.
* Τα τελευταία κείμενα.

## Παραπομπές


## Πηγές
* 

## Εξωτερικοί σύνδεσμοι

* The Ouspensky Foundation
* Ouspensky's Historical Choreography

## Δείτε επίσης
* Γεώργιος Γκουρτζίεφ 1866-1949
* Ελένα Μπλαβάτσκυ 1831-1891
* Έντγκαρ Κέυση 1877-1945

Κατηγορία:Ρώσοι φιλόσοφοι
Κατηγορία:Φιλόσοφοι του 19ου αιώνα
Κατηγορία:Φιλόσοφοι του 20ού αιώνα
Κατηγορία:Εσωτεριστές
Εποχή του Λίθου

Ως **Εποχή του Λίθου** ή **Λίθινη Εποχή** ορίζεται η περίοδος πριν από την εποχή του χαλκού, κατά τη διάρκεια της οποίας ο άνθρωπος χρησιμοποίησε λίθινα τέχνεργα και εκτείνεται σε μια μεγάλη περίοδο που ξεκίνησε πριν από 2,6 εκατομμύρια χρόνια   και τελείωσε μεταξύ του 8700 π.Χ. και 2000 π.Χ. με την εμφάνιση της μεταλλοτεχνίας. Διαιρείται στην Παλαιολιθική περίοδο (2,5εκ π.Χ. - 10.000 π.Χ.), στην Μεσολιθική περίοδο και στην Νεολιθική περίοδο.

## Παραπομπές


Κατηγορία:Αρχαιολογικές περίοδοι
Κατηγορία:Προϊστορία
Κατηγορία:Συστήματα χρονολόγησης
Λαιστρυγόνες

Οι **Λαιστρυγόνες** είναι μυθικός λαός της Ελληνικής Μυθολογίας.
Αναφέρονται για πρώτη φορά στην Οδύσσεια ως κάτοικοι της Τηλεπύλου, παραλιακής πόλης της Τυρρηνικής θάλασσας, που ιδρύθηκε από τον πρώτο βασιλέα τους, τον Λάμο.

Περιγράφονται ως ανθρωποφάγοι και γίγαντες που, υπό τον βασιλέα τους Αντιφάτη, κατέστρεψαν με πέτρες όλα τα πλοία του στόλου του Οδυσσέα, εκτός από ένα (αυτό του ίδιου του Οδυσσέα), που προσορμίστηκαν στον λιμένα τους.

## Παραπομπές
* *[12] πλέων οὖν κατῆρε πρὸς Λαιστρυγόνας, καὶ ... τὴν ἑαυτοῦ ναῦν καθώρμισεν ἐσχάτως. Λαιστρυγόνες δ' ἦσαν ἀνδροφάγοι, καὶ αὐτῶν ἐβασίλευεν Ἀντιφάτης. μαθεῖν οὖν Ὀδυσσεὺς βουλόμενος τοὺς κατοικοῦντας ἔπεμψέ τινας πευσομένους. τούτοις δὲ ἡ τοῦ βασιλέως θυγάτηρ συντυγχάνει καὶ αὐτοὺς ἄγει πρὸς τὸν πατέρα. [13] ὁ δὲ ἕνα μὲν αὐτῶν ἁρπάσας ἀναλίσκει, τοὺς δὲ λοιποὺς ἐδίωκε φεύγοντας κεκραγὼς καὶ συγκαλῶν τοὺς ἄλλους Λαιστρυγόνας. οἱ δὲ ἦλθον ἐπὶ τὴν θάλασσαν καὶ βάλλοντες πέτροις τὰ μὲν σκάφη κατέαξαν, αὐτοὺς δὲ ἐβίβρωσκον. Ὀδυσσεὺς δὲ κόψας τὸ πεῖσμα τῆς νεὼς ἀνήχθη, αἱ δὲ λοιπαὶ σὺν τοῖς πλέουσιν ἀπώλοντο.*Απολλόδωρου Επιτομή

Κατηγορία:Οδύσσεια
Κατηγορία:Μυθολογικοί λαοί
Χάρυβδη

Η **Χάρυβδη** ή **Χάρυβδις** ή *ρουφήχτρα* ή θαλάσσια δίνη σύμφωνα με το λεξικό Λίντελ-Σκοτ, όνομα αμφίβολης ετυμολογίας, είναι θηλυκό τέρας της ελληνικής μυθολογίας. Θεωρείται θυγατέρα του Ποσειδώνα και της Γαίας. Κατοικούσε στην ασιατική ακτή του πορθμού του Βοσπόρου (στην ευρωπαϊκή ακτή κατοικούσε ένα άλλο τέρας, η Σκύλλα) και ρουφούσε το νερό της θάλασσας *τρεις* φορές την ημέρα, καταπίνοντας μαζί διερχόμενα πλοία και ναυτικούς, και άλλες *τρεις* φορές έφτινε αυτό που ρουφούσε κατεστραμένο. Αργότερα οι μυθογράφοι μετέφεραν την κατοικία των δύο τεράτων στον πορθμό της Μεσσήνης μεταξύ Ιταλίας και Σικελίας.

Τόσο η Χάρυβδη όσο και η Σκύλλα εμπλέκονται στους μύθους του Οδυσσέα και των Αργοναυτών, οι οποίοι πέρασαν από τα στενά αυτά με μικρές απώλειες.

Όταν ο Οδυσσέας και οι συντρόφοι του έπρεπε να περάσουν από το πέρασμα που κατοικούσαν η Σκύλλα και η Χάρυβδη, η Κίρκη είχε συμβουλεύσει τον Οδυσσέα να περάσουν από την πλευρά της Σκύλλας, διότι αν παρασέρνονταν στα νερά της Χάρυβδης ούτε ο θεός Δίας δεν θα μπορούσε να τους σώσει.

## Δείτε επίσης
* Ο αστεροειδής 388 Χάρυβδις (388 Charybdis), που ανακαλύφθηκε το 1894, πήρε το όνομά του από το μυθικό αυτό πλάσμα.

## Εξωτερικοί σύνδεσμοι
* 
*Vollmer, Wilhelm: "Charybdis" - στο: *Wörterbuch der Mythologie*, Στουτγκάρδη 1874, σελ. 133 

Κατηγορία:Αργοναυτική εκστρατεία
Κατηγορία:Οδύσσεια
Κατηγορία:Όντα της ελληνικής μυθολογίας
Κατηγορία:Παιδιά του Ποσειδώνα
Κβάντωση

Στη φυσική, **κβάντωση** (διακριτοποίηση) είναι ένα ευρέως παρατηρούμενο γεγονός της φύσης. Πολλές φυσικές ιδιότητες υπόκεινται σε κβάντωση, παίρνοντας διακριτές τιμές. Παρατηρείται σε άτομα και μόρια, εξηγώντας την σταθερότητα της ύλης. Σημαντικό ρόλο στα κβαντικά φαινόμενα παίζει και η σταθερά του Πλανκ. Το πιο γνωστό ίσως κβαντισμένο μέγεθος είναι η ενέργεια της ηλεκτρομαγνητικής ακτινοβολίας, η οποία, όπως απέδειξαν οι Μαξ Πλανκ και Άλμπερτ Άινσταϊν, εκπέμπεται και απορροφάται σε διακριτά πακέτα που ονομάζονται κβάντα. Ισχύει δηλαδή 

:E = h \cdot f \, 

όπου h είναι η σταθερά του Πλανκ και f η συχνότητα της ακτινοβολίας. Όπως φαίνεται από την παραπάνω εξίσωση, η ενέργεια δεν μπορεί να πάρει οποιεσδήποτε τιμές, αλλά μόνο όσες είναι πολλαπλάσιες της συχνότητας. Με βάση αυτήν την ιδέα, ο Άινσταϊν εξήγησε το φωτοηλεκτρικό φαινόμενο και απέδειξε τη διττή φύση του φωτός.

Συχνά γίνεται λόγος για την "κβάντωση πεδίου" όπως για παράδειγμα "κβάντωση του ηλεκτρομαγνητικού πεδίου", στην οποία περίπτωση αναφερόμαστε στα φωτόνια ως τα "κβάντα" του πεδίου (κβάντα φωτός). Η διαδικασία αυτή αφορά στην επιβολή μεταθετικών σχέσεων μεταξύ των τελεστών του πεδίου και της συζυγούς ορμής του, και φέρει το όνομα "δεύτερη κβάντωση" (καθώς η πρώτη κβάντωση έχει οδηγήσει ήδη στην εξίσωση εξέλιξης το πεδίου όπου το πεδίο ερμηνεύεται πλέον ως κυματοσυνάρτηση).

## Παραπομπές


## Εξωτερικοί σύνδεσμοι

Κατηγορία:Κβαντική μηχανική
Κατηγορία:Μαθηματική φυσική
Σταθερά του Πλανκ

Η **σταθερά του Πλανκ**, αναφερόμενη ως *h*, είναι μία φυσική σταθερά που χρησιμοποιείται για να περιγράψει το μέγεθος των κβάντων. Παίζει κεντρικό ρόλο στή θεωρία της κβαντικής μηχανικής, και πήρε την ονομασία της από τον Μαξ Πλανκ, έναν από τους θεμελιωτές της κβαντικής θεωρίας. Εμφανίστηκε για πρώτη φορά στην εργασία του Πλανκ για τη μελέτη της ακτινοβολίας του μέλανος σώματος. Στις 16 Νοεμβρίου 2018 η Γενική Διάσκεψη Μέτρων και Σταθμών, αποδέχτηκε ομόφωνα μια νέα πιο ακριβή τιμή για την σταθερά Πλανκ στο γενικότερο πλαίσιο Επαναπροσδιορισμού των βασικών μονάδων SI για το 2019 . Για την νέα τιμή του Χιλιόγραμμου, η σταθερα Πλανκ ορίζεται σύμφωνα με πρότυπο ISO ως:

:h=6.626\ 070\ 1(50) \times10^{-34}\ \mbox{J}\cdot\mbox{s}

ή με ηλεκτρονιοβόλτ σαν μονάδα ενέργειας:

:h=4.135\ 667\ 8(75) \times10^{-15}\ \mbox{eV}\cdot\mbox{s}.


Η σταθερά του Πλανκ έχει μονάδα ενέργεια πολλαπλασιαζόμενη επί μονάδα χρόνου, η οποία είναι και η μονάδα της δράσης, που είναι ίδια με τη μονάδα μέτρησης της στροφορμής. Eίναι μία από τις 22 θεμελιώδεις φυσικές σταθερές.

Στην κβαντομηχανική χρησιμοποιείται και η **ανηγμένη σταθερά του Πλανκ** *ħ* (h-bar),  που είναι η h διαιρεμένη με το 2π.

:\hbar = \frac{h}{2 \pi} = 1.054\ 571\ 800(13)\times 10^{-34}\ \mathrm{J \cdot s} = 6.582\ 119\ 514(40)\times 10^{-16}\ \mathrm{eV \cdot s}.

Τα δύο ψηφία μέσα στις παρενθέσεις δηλώνουν την αβεβαιότητα μέτρησης στα τελευταία δύο ψηφία της τιμής.

## Δείτε επίσης
* Κυματοσωματιδιακός δυϊσμός

## Παραπομπές


## Εξωτερικοί σύνδεσμοι
* 

Κατηγορία:Κβαντική μηχανική
Ρούβλι

Το **ρούβλι** (Ρωσικά *рубль*) είναι το νόμισμα της Ρωσίας, της Λευκορωσίας, Υπερδνειστερίας και των δύο δημοκρατιών, της Αμπχαζίας και της Νότιας Οσσετίας. Στο παρελθόν υπήρξε της Σοβιετικής Ένωσης, Ρωσικής Σοβιετικής Ομοσπονδιακής Σοσιαλιστικής Δημοκρατίας, Ουκρανίας, Τατζικιστάν, Λετονίας και της Ρωσικής Αυτοκρατορίας. Ένα ρούβλι διαιρείται σε 100 Καπίκια (Ρωσικά *копейки*).

## Αξίες νομισμάτων/χαρτονομισμάτων

; Χαρτονομίσματα 
5 ρουβλίων (διακόπηκε, αλλά είναι ακόμα σε χρήση), 10 ρουβλίων, 50 ρουβλίων, 100 ρουβλίων, 200 ρουβλίων, 500 ρουβλίων, 1000 ρουβλίων, 2000 ρουβλίων και 5000 ρουβλίων.

; Νομίσματα 
1 καπίκι, 5 καπίκια, 10 καπίκια, 50 καπίκια, 1 ρούβλι, 2 ρουβλίων, 5 ρουβλίων και 10 ρουβλίων (συνήθως χαραγμένα με κάποια ξεχωριστά εμβλήματα για κάποια ιστορικά γεγονότα, όπως οι επέτειοι των πόλεων).

## Φωτοθήκη

File:Banknote 5000 rubles (1997) front.jpg|5000 Ρωσικά Ρούβλια κοπής 2006
File:100000-rubles-Belarus-2000-f.jpg|100,000 Ρούβλια Λευκορωσίας κοπής 2000
File:100 Olympic rubles.jpg|100 Ρωσικά ρούβλια κοπής 2013, αναμνηστικής έκδοσης Χειμερινών Ολυμπιακών Αγώνων 2014, του Σότσι.
File:Russian rubles.jpg|Ρωσικά Ρούβλια των 1.000 και 5.000


## Σε κυκλοφορία

Κατηγορία:Νομίσματα
Κατηγορία:Οικονομία της Ρωσίας
Κατηγορία:Αμπχαζία
Κατηγορία:Νότια Οσσετία
Βροχή ζώων

[thumb|220px|right|Βροχή ψαριών. <small>[Γκραβούρα του 1555.]]

**Βροχή ζώων** ονομάζεται ένα σπάνιο μετεωρολογικό φαινόμενο κατά το οποίο νεκρά ή ζωντανά ζώα πέφτουν από τον ουρανό.

Συνήθως τα ζώα αυτά είναι μικρόσωμα όπως ψάρια, βάτραχοι ή πτηνά. Ορισμένες φορές τα ζώα επιβιώνουν της πτώσης και αφού ξεπεράσουν το αρχικό σοκ συνεχίζουν κανονικά τη ζωή τους (φυσικά μόνο όταν πρόκειται για ζώα της στεριάς). Άλλες φορές τα ζώα είναι παγωμένα, κλεισμένα τελείως σε όγκο πάγου ή διαλυμένα σε άμορφες μάζες κρέατος.

Η επιστημονική εξήγηση του φαινομένου αυτού είναι ότι τα ζώα αυτά μεταφέρονται σε πολύ μεγάλα ύψη από καταιγίδες ή μικρούς σίφωνες, όπου η θερμοκρασία είναι κάτω από τους 0 βαθμούς Κελσίου, όπου και παγώνουν. Από τα μεγάλα αυτά ύψη πέφτουν στη συνέχεια με τη μορφή βροχής σε κάποιο τυχαίο σημείο της επιφάνειας του εδάφους.

Πέρα από την παραπάνω επιστημονική ερμηνεία, όσες άλλες εξηγήσεις έχουν δοκιμασθεί να προταθούν, όπως επέμβαση εξωγήινων, ή του Θεού, ή σε φαινόμενα όπως η Τηλεμεταφορά, στερούνται στοιχειώδους ολοκληρωμένης έρευνας και σοβαρότητας.

Στην Ελλάδα έχει παρατηρηθεί στα νεότερα χρόνια βροχή ψαριών 2 φορές: στις 13 με 15 Δεκεμβρίου του 1951 στην Αλώνα της Φλώρινας και στις 7 Δεκεμβρίου του 2002 στην Κορώνα του Κιλκίς. Επίσης τον Οκτώβριο του 1993 έβρεξε χιλιάδες μικρά βατράχια στη πόλη του Διδυμοτείχου.

## Εξωτερικοί σύνδεσμοι
* Βροχή ζώων στη Μεγάλη Βρετανία
* Αναφορά σε βροχή ψαριών από το BBC

Κατηγορία:Μετεωρολογικά φαινόμενα
Φακίρης

**Φακίρης** ονομάζεται  ο Ινδός ασκητής, ζητιάνος της Ινδίας, που συνηθίζει να ψέλνει άσματα από τα Ινδουιστικά ιερά κείμενα. Φακίρηδες ονομάζονται επίσης και οι περιοδεύοντες Ινδοί ταχυδακτυλουργοί ή, κατά ορισμένους, θαυματοποιοί. Αρχικά αποκαλούνταν έτσι οι νεοφώτιστοι στο Μουσουλμανικό μυστικιστικό τάγμα των Σούφι. Η λέξη προέρχεται από την Αραβική λέξη για τη *φτώχεια*.

Οι φακίρηδες επιδίδονται σε ασκήσεις, όπως η πυροβασία και η πυροφαγία, γητεύουν φίδια παίζοντας πνευστά όργανα, ξαπλώνουν σε κρεβάτια με καρφιά, τρυπούν το σώμα τους με αιχμηρά αντικείμενα, στερεώνουν στο δέρμα τους αγκίστρια με μεγάλα βάρη, ενώ ορισμένοι υποστηρίζουν ότι μπορούν να αιωρούνται στον αέρα. Υπάρχει ωστόσο σκεπτικισμός για το αν οι φακίρηδες πραγματικά κάνουν όλα αυτά ή αν πρόκειται για απάτες. Για παράδειγμα, μια από τις περισσότερο συνηθισμένες ασκήσεις για τους φακίρηδες είναι το "κρεβάτι με καρφιά" πάνω στο οποίο ξαπλώνουν. Αν και φαίνεται περίεργο, ο καθένας θα μπορούσε να κάνει ακριβώς το ίδιο πράγμα, αφού το βάρος του σώματος μοιράζεται σε πολλά καρφιά και έτσι η δύναμη που ασκείται σε κάθε σημείο επαφής δέρματος-καρφιού είναι μικρή.

## Παραπομπές


## Εξωτερικοί σύνδεσμοι
*
*
*Σχετικό άρθρο από το skepdic.gr 
*Περιγραφή του ενταφιασμού ενός ζωντανού φακίρη

Κατηγορία:Ινδουισμός
Κατηγορία:Μυστικισμός
Κατηγορία:Μαγεία
341 π.Χ.

## Γεγονότα
* Μάχη του Κριμησού μεταξύ Ελλήνων και Καρχηδονίων.
* Ο Φίλιππος Β΄ ολοκληρώνει την προσάρτηση της Θράκης, κάτι που θεωρείται από τους Αθηναίους ως επιπλέον απειλή για την ασφάλεια της πόλης τους.

## Γεννήσεις

* Επίκουρος, φιλόσοφος από τη Σάμο, ιδρυτής της Επικούρειας σχολής. († 270 π.Χ.)

## Θάνατοι

Κατηγορία:Έτη
270 π.Χ.

## Γεγονότα

## Γεννήσεις

## Θάνατοι
*Άλεξις, κωμικός ποιητής από τους Θούριους της Κάτω Ιταλίας.
*Επίκουρος, φιλόσοφος, ιδρυτής της Επικούρειας σχολής.
*Πύρρων ο Ηλείος, Έλληνας φιλόσοφος, ιδρυτής της Σχολής του Σκεπτικισμού.

Κατηγορία:Έτη
330 π.Χ.

## Γεγονότα
* Η βασίλισσα της Μακεδονίας, Ολυμπιάδα, μεταβαίνει στην Ήπειρο όπου κυβερνά ως αντιβασίλισσα η κόρη της, Κλεοπάτρα. Ωστόσο, η τελευταία λίγο αργότερα μεταβαίνει στην Πέλλα. Ο Αιακίδης κυβερνά την Ήπειρο.

## Γεννήσεις

## Θάνατοι
*Ιούλιος - Δαρείος Γ', βασιλιάς της Περσίας
* Παρμενίων, Μακεδόνας στρατηγός

Κατηγορία:Έτη
356 π.Χ.

## Γεγονότα
*21 Ιουλίου - Ο Ηρόστρατος βάζει φωτιά στο Ναό της Αρτέμιδας στην Έφεσο, ο οποίος ήταν ένα από τα Επτά Θαύματα του κόσμου.  

## Γεννήσεις
*Ιουλίου - Αλέξανδρος ο Μέγας, βασιλιάς της Μακεδονίας
*Ηφαιστίωνας, Μακεδόνας στρατηγός
*Λεοννάτος, Μακεδόνας αξιωματικός

## Θάνατοι
*Χαβρίας, Αθηναίος στρατηγός

## Παραπομπές

Κατηγορία:Έτη
323 π.Χ.

## Γεγονότα
*3 Ιουνίου -  Ο Μέγας Αλέξανδρος ασθενεί αιφνιδίως στη Βαβυλώνα.
* Θάνατος του Μεγάλου Αλεξάνδρου στη Βαβυλώνα. Το γεγονός αυτό αποτελεί την αρχή μιας σειράς αιματηρών πολέμων για το μοίρασμα της απέραντης αυτοκρατορίας του ανάμεσα στους Επιγόνους του.
* Εξαιτίας του αντιμακεδονικού κλίματος που αναπτύσσεται στην Ελλάδα, ο Αριστοτέλης καταφεύγει στη Χαλκίδα.
* Λαμιακός πόλεμος.

## Γεννήσεις
*Αύγουστος - Αλέξανδρος Δ', βασιλιάς της Μακεδονίας

## Θάνατοι
*Ιουνίου - Αλέξανδρος ο Μέγας, βασιλιάς της Μακεδονίας 
*Διογένης ο Κυνικός, Έλληνας φιλόσοφος
*Μελέαγρος, Έλληνας στρατηγός
*Λεωσθένης, Έλληνας στρατηγός
*Παρυσάτιδα, σύζυγος του Μεγάλου Αλεξάνδρου
*Στατείρα Β΄, σύζυγος του Μεγάλου Αλεξάνδρου

Κατηγορία:Έτη
Αρχάγγελσκ

Το **Αρχάγγελσκ** (**Αρχάγγελος**, ρωσικά: Арха́нгельск) είναι πόλη της Ρωσίας και πρωτεύουσα της ομώνυμης περιφέρειας. Έχει πληθυσμό 348.783 κατοίκους σύμφωνα με την απογραφή του 2010. Είναι από τις βορειότερες πόλεις της ευρωπαϊκής Ρωσίας και σημαντικό λιμάνι. Για σημαντικό μέρος του χρόνου το λιμάνι ήταν κλειστό από τους πάγους, αν και σήμερα λόγω βελτιώσεων στα παγοθραυστικά, μένει ανοικτό όλο το χρόνο. Η πόλη σήμερα είναι σημαντικό κέντρο υλοτομίας και αλιείας.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Όμπλαστ του Αρχάγγελσκ
Βλαδιβοστόκ

Το **Βλαδιβοστόκ** (ρωσικά: Владивосто́к, Βλαντιβαστόκ, που σημαίνει "Κυρίαρχος της Ανατολής") είναι πόλη της Ρωσίας, πρωτεύουσα του Κράι Πριμόρσκι και ο μεγάλος λιμένας της χώρας στον Ειρηνικό ωκεανό. Έχει πληθυσμό 592.034 κατοίκους σύμφωνα με την απογραφή του 2010. Είναι γενέτειρα του Γιουλ Μπρίνερ και η κατάληξη, το τέρμα, του Υπερσιβηρικού Σιδηροδρόμου. Το όνομα της πόλεως απαντάται και εξελληνισμένα ως Βλαδιβοστόκη.

## Ιστορία

Το μέρος στο οποίο χτίστηκε το Βλαδιβοστόκ είναι περιοχή όπου έζησαν πολλοί λαοί όπως οι Μπάλχε, Τζουρτσέν ενώ αποτέλεσε μέρος της Κινεζικής και της Μογγολικής αυτοκρατορίας προτού οι Ρώσοι κατακτήσουν την περιοχή.
Το Βλαδιβοστόκ ήταν αρχικά ένα απλό ψαροχώρι-ναυτικό φυλάκιο προτού μετατραπεί σε πόλη μισού εκατομμυρίου κατοίκων. Μια τηλεγραφική γραμμή προς Σαγκάη και Ναγκασάκι τέθηκε σε λειτουργία στο Βλαδιβοστόκ το 1871.
Το δημοτικό οικόσημο της πόλης που απεικονίζει την Σιβηρική τίγρη δημιουργήθηκε τον Μάρτιο του 1883.

Η οικονομία της πόλης δέχθηκε μια ώθηση το 1903 με την ολοκλήρωση του Υπερσιβηρικού Σιδηροδρόμου που ξεκίναγε από τη Μόσχα και κατέληγε στο Βλαδιβοστόκ.
thumb|left|Το λιμάνι της πόλεως

Λίγα χρόνια μετά, ως επακόλουθο της Επανάστασης των Μπολσεβίκων το Βλαδιβοστόκ απέκτησε μεγάλη στρατιωτική σημασία για τη Δημοκρατία της Άπω Ανατολής και την προσωρινή κυβέρνηση Πριαμούριε. Η λήψη της πόλης Ιερονίμ Ουμπόρεβιτς από τον Κόκκινο Στρατό στις 25 Οκτωβρίου του 1922 σήμανε το τέλος της Ρωσικής Επανάστασης.

Έως και τον Δεκέμβριο του 1991 οπότε διαλύθηκε η Ε.Σ.Σ.Δ. το Βλαδιβοστόκ, καθώς ήταν η κύρια ναυτική βάση του Σοβιετικού Στόλου στον Ειρηνικό, δεν δέχονταν αλλοδαπούς.

## Οικονομία

Η πιο σημαντική βιομηχανία της πόλης είναι η παρασκευή ψαρικών και αποτελεί σχεδόν τα τέσσερα πέμπτα της εμπορικής παραγωγής του Βλαδιβοστόκ. 

Το 1995, το ετήσιο διεθνές εμπόριο της πόλης συμπλήρωσε συνολικά 725 εκατομμύρια δολάρια, συμπεριλαμβανομένων 206 εκατομμυρίων δολαρίων των εξαγόμενων αγαθών και 519 εκατομμυρίων δολαρίων των εισαγόμενων αγαθών. Τα κύρια στοιχεία εξαγωγής ήταν ψάρια, προϊόντα ξυλείας, σιδηρούχα και μη σιδηρούχα μέταλλα, και σκάφη. Τα κύρια στοιχεία εισαγωγής ήταν τρόφιμα, ιατρικά, υποδήματα, αυτοκίνητα, οικιακά και τεχνικά στοιχεία, και σκάφη. 

Από τη διάλυση της Σοβιετικής Ένωσης, πολλές επιχειρήσεις έχουν ανοίξει τα γραφεία τους στο Βλαδιβοστόκ λόγω της στρατηγικής της θέσης. Δυστυχώς, το ποσοστό εγκληματικότητας και το κόστος ζωής έχουν αυξηθεί επίσης, και η πόλη θεωρείται κόμβος οργανωμένου εγκλήματος, καθώς και κατάχρησης της εξουσίας από τις περιφερειακές και δημοτικές αρχές.

## Παραπομπές


## Εξωτερικοί σύνδεσμοι

* Flickr
* Travel guide to Vladivostok 
* Vladivostok Map (IE 5.0+)

Κατηγορία:Κράι Πριμόρσκι
Κατηγορία:Ασιατικές πόλεις της Ρωσίας
Κατηγορία:Πρωτεύουσες ομόσπονδων ενοτήτων της Ρωσίας